Diari Oficial de la Generalitat Valenciana


Sumari del DOGV 3522, del 22-06-1999 (1999/4657)

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 1 de les Normes Subsidiàries de Real de Gandía.
----------------------------------------------------------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4657


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Real de Gandia, el
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 1 de les Normes Subsidiàries de Real de Gandía. [1999/S4657]
  
En relació amb l'expedient remés per l'Ajuntament de Real de Gandía referit a la modificació núm. 1 de les Normes Subsidiàries, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del Ple de l'Ajuntament en sessió celebrada el dia 3 de juliol de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 30 de novembre de 1998.
  
Segon
  
El projecte consta de memòria, plans d'informació i d'ordenació.
  
Tercer
  
La modificació consta de tres punts el contingut dels quals s'indica a continuació:
  
Punt 1: Polígon 3 Pla Parcial Industrial Oest.
  
L'objecte de la modificació és la reordenació dels terrenys inclosos en el polígon 3 del Pla Parcial Industrial Oest, la reparcel·lació del qual es va aprovar definitivament en febrer de 1992 i que les Normes Subsidiàries de Real de Gandía van classificar com a sòl urbà.
  
En concret, es modifica la ubicació i la disposició de l'equipament social i comercial, es defineix un corredor de 3 m com a servitud de pas sobre una canonada de proveïment d'aigua a Gandia que travessa l'illa, i s'eximeix una parcel·la limítrof a aquesta servitud del compliment de la separació al límit mitger de 3 m, prevista en les ordenances de la zona.
  
L'ajuntament justifica la necessitat de l'actuació en els aspectes següents:
  
- Cost que suposaria el desviament de la canonada per terrenys de domini públic.
  
- Resolució dels accessos, ubicació i disposició d'una parcel·la interior a l'illa, de propietat municipal.
  
- Es justifica l'exempció en la parcel·la mencionada, del compliment de la separació al límit confrontant a la zona de la servitud, en no gravar aquesta amb la reducció de façana que sofriria amb l'actuació.
  
Punt 2: Unitat d'Actuació Sud (carrer de l'Om)
  
Proposa el canvi de qualificació de zona verda a residencial, d'una superfície de 31.34 m2 que es troba a esquenes de la denominada parcel·la 1, i una reducció proporcional de la superfície d'aquesta parcel·la ?mantenint-se en últim cas la superfície de la zona verda?, tot això justificat en el caràcter residual de l'àrea afectada.
  
Per una altra part, es modifiquen les alineacions d'una illa de sòl urbà per a millorar l'accés des de la CC-320 al carrer de l'Om, i s'incrementa la superfície de vials a costa de sòl edificable.
  
Punt 3: qualificació com a zona verda de terrenys procedents d'una demolició.
  
Planteja la qualificació com a zona verda pública dels terrenys procedents de la demolició d'un immoble declarat fora d'ordenació per les normes vigents, i s'amplia la plaça de la Llibertat en una superfície de 144 m2.
  
Quart
  
Real de Gandía té normes subsidiàries aprovades definitivament per la Comissió Territorial d'Urbanisme en data 27 de maig de 1992.
  
Cinqué
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 1999, va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
En relació al punt 1 de la modificació, no està justificada la necessitat d'exceptuar del compliment de la distància a límits proposat, ja que es tractaria d'un tractament singular de les Normes a una parcel·la, que per una altra part sembla innecessari, considerant les dimensions de la façana de la parcel·la i que es manté el seu aprofitament urbanístic.
  
Per una altra part, hauria de revisar-se la secció de la zona de servitud que es proposa, per tal que siga factible realitzar en el futur les activitats derivades del manteniment o reparació de la canonada existent.
  
Quart
  
No es troben inconvenients urbanístics respecte de les modificacions plantejades en els punts 2 i 3, ja que es planteja en ambdues increments dels sòls dotacionals públics.
  
Cinqué
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Informativa en sessió celebrada el 21 d'abril de 1999, considera que procedeix adoptar l'acord següent:
  
Suspendre l'aprovació definitiva del punt 1 de la modificació, mentre es reparen les deficiències relacionades en el fonament de dret tercer.
  
Aprovar definitivament els punts 2 i 3.
  
Tot això referit a la modificació número 1 de les Normes Subsidiàries de Real de Gandía.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 27 d'abril de 1999.- El secretari de la Comissió Territorial d'Urbanisme: José Manuel Palau Navarro.